पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। सॉफ्टवेयर डेवलपर युवती का एक दिन पहले रिश्ता तय हुआ और दूसरे दिन उसने फांसी लगा ली। पुलिस ने प्राथमिक जांच में पाया कि वह रिश्ते से नाखुश थी लेकिन परिजनों को इनकार नहीं कर सकी। पिता का देहांत हो चुका है। उसके परिवार में मां व एक भाई है।
भंवरकुआं पुलिस के अनुसार घटना विद्यानगर स्थित सत्कार गल्र्स होस्टल की है। होस्टल संचालक रोहित शर्मा के अनुसार सागर निवासी संगीता पिता रघुवीर साहू रूम मेट कविता और मीना भगत के साथ रहती थी। वह विक्रम टॉवर स्थित सॉफ्टवेयर कंपनी में नौकरी करती थी। जबकि कविता ओरिएंटल बैंक में काम करती है और मीना बैंक में नौकरी के लिए तैयारी कर रही है। गुरुवार शाम संगीता केसरबाग में चाचा के.आर. साहू के घर गई थी। उन्होंने संगीता को बताया कि तुम्हारा रिश्ता तय कर दिया है। वह सुबह पौने दस बजे होस्टल लौटी। तब कविता बैंक और मीना कोचिंग गई हुई थी। मीना दोपहर 12.30 बजे कोचिंग से लौटी। दरवाजा खटखटाने पर संगीता ने नहीं खोला तो सफाई कर्मचारी मीनाबाई को बुलाया। उन्होंने खूब दरवाजा ठोका लेकिन संगीता ने जवाब नहीं दिया। फिर रोहित ने दरवाजा तोड़ा तो वह फंदे पर लटकी मिली।
परेशान मत करना
पुलिस व फॉरेंसिक अधिकारी डॉ. सुधीर शर्मा को कमरे से सुसाइड नोट मिला। उसमें संगीता ने लिखा है कि मैं अपनी मर्जी से जान दे रही हूं। मेरी मौत के बाद किसी को परेशान नहीं किया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn